| *Half-Life 2* |
| --- |
|  |
| Kūrėjas | Valve Corporation |
| Leidėjas | Valve Corporation Sierra Entertainment |
| Dizaineris | {{{dizaineris}}} |
| Kompozitorius | {{{kompozitorius}}} |
| Išleidimo data | **Windows**2004 m. lapkričio 16 d.**Xbox**2005 m. lapkričio 15 d. Jungtinės Amerikos Valstijos2005 m. lapkričio 18 d. Europos Sąjunga**Xbox 360**2007 m. spalio 10 d. Jungtinės Amerikos Valstijos2007 m. spalio 19 d. Europos Sąjunga2007 m. spalio 25 d. Australija2008 m. gegužės 22 Japonija**PlayStation 3**2007 m. gruodžio 11 d. Jungtinės Amerikos Valstijos2007 m. gruodžio 14 d. Europos Sąjunga2007 m. gruodžio 20 d. Australija**Mac OS X**2010 m. gegužės 26 d.**Linux**2013 m. gegužės 9 d.**NVIDIA Shield**2014 m. gegužės 12 d. |
|
| Žanras (-ai) | Pirmojo asmens šaudyklė |
| Režimas | Vieno žaidėjo režimas |
|
| Reitingai |  PEGI BBFC ESRB OFLC USK |
| **Platforma** | WindowsXboxXbox 360PlayStation 3Mac OS XLinuxAndroid (NVIDIA Shield) |
| Versija | {{{versija}}} |
| Variklis | Source |
| Reikalavimai | 
**Minimalūs reikalavimai**:1.7 GHz procesorius,512 MB atminties,DirectX 8.1 lygio vaizdo plokštė,DirectX 7.0,4,5 GB laisvos vietos**Rekomenduojami reikalavimai**:3.0 GHz; Pentium 4 arba Athlon XP procesorius,1 GB atminties,DirectX 9 lygio vaizdo plokštė,DirectX 9,4,5 GB laisvos vietos |
| Platinimas | CD-ROM, DVD, Blu-ray Disc, siuntimasis internetu |
|
| Licencija | {{{licencija}}} |
| Pirmtakas | *Half-Life* |
| Kitos dalys | *Episode One*, *Episode Two* |
| half-life.com |

**Half-Life 2** – mokslinės fantastikos pirmojo asmens šaudyklė sukurta ir išleista Valve Corporation, 2004 m. – po penkerių metų nuo pirmosios Half-Life dalies sukūrimo. Žaidimas gavo ypatingai teigiamus atsiliepimus iš kritikų ir laimėjo 35 „Metų žaidimo" apdovanojimus.

Siužetas
--------

Originaliojo Half-Life žaidimo veiksmas vyksta slaptoje „Black Mesa" mokslinių tyrimų bazėje, 200- m. Per eksperimentą mokslininkai netyčia sukelia rezonanso kaskadą, kuri atveria portalą tarp „Black Mesa" ir Xen (tarimas: zen) dimensijos. Xen būtybės pradeda plūsti į „Black Mesa" ir žudyti kiekvieną pasitaikiusį žmogų. Pagrindinio veikėjo, Gordono Frymano, vieno iš „Black Mesa" mokslininkų, kuris prisidėjo prie rezonanso kaskados sukėlimo, pagrindinis tikslas – sustabdyti Xen būtybių antplūdį.

Žaidimo pabaigoje, G-Man'as, keista būtybė žmogaus pavidalu, „pasiūlo" Gordonui dirbti jam. Priverstas sutikti, Gordonas įkeliamas į nebūtį 20-čiai metų.

DĖMESIO: *toliau atskleidžiamos kūrinio detalės*

Half-Life 2 prasideda G-Man'ui pažadinus Gordoną iš nebūties po 20 metų. G-Man'as įkelia Gordoną į traukinį, kuris vyksta į 17-ąjį miestą, esantį Rytų Europoje. Atvykusį Gordoną (ir kitus civilius) pasveikina Bryno, buvusio „Black Mesa" administratoriaus, bei dabartinio Žemės administratoriaus, žinutė. Aplinkui pilna civilinės apsaugos pareigūnų, kurie priklauso kombainams. Kombainai – pagrindiniai žaidimo priešai, užgrobę ir pavergę Žemės planetą ir jos gyventojus. Vienas iš apsaugos pareigūnų sustabdo Gordoną, kuris norėjo įsėsti į kitą traukinį, ir nuveda į tardymo kambarį. Paaiškėja, kad tas pareigūnas – senas draugas ir kolega Barnis Kalhonas, šnipinėjantis civilinę apsaugą. Jis nusiunčia Gordoną į Izaoko Kleinerio labaratoriją.

Pakeliui, Gordoną apsupa civilinė apsauga, tačiau jo gyvybę išgelbėja Aliksa, Gordono buvusio kolegos Ilajaus dukra. Kartu jie nukeliauja į Kleinerio labaratoriją. Izaokas nuteleportuoja Aliksą į „Black Mesa East", tačiau Gordono nuteleportuoti nepavyksta ir jis turi nukeliauti į „Black Mesa East" pesčiomis. Bekeliaudamas, Gordonas gauna savo pirmuosius ginklus ir kovoja su civiline apsauga, bei senais priešais: zombiais ir galvakrabiais.

Gordonui atvykus į „Black Mesa East", jį pasitinka Judita, Ilajus ir Aliksa. Pastaroji įteikia Gordonui gravitacinį ginklą, kuris gali pakelti vidutinio sunkumo daiktus ir juos nusviesti, bei supažindina Gordoną su Dogu, Aliksos robotu augintiniu, kuris ją saugo. Kol Gordonas ir Dogas žaidžia su gravitaciniu ginklu, į bazę įsiveržia kombainų technika, kuri priverčia trijulę atsitraukti. Gordonui pabėgti nepavyksta, nes išėjimą užgriūna siena. Aliksa nusiunčia Gordoną į vienintelį likusį išėjimą – Ravenholmą, apleistą zombių miestą. Šiame mieste sutinkamos dvi galvakrabių veislės – greitieji ir nuodingieji, bei atitinkami zombiai. Vienintelis išgyvenęs žmogus – kunigas Grigoris padeda Gordonui pabėgti iš šio miesto.

Gordonas sužino, kad Ilajų pagrobė kombainai ir pasodino jį į „Nova Prospekt" kalėjimą. Gordonas ir Aliksa nukeliauja į „Nova Prospekt". Atvykę, jie sužino, kad Judita yra kombainų šnipė ir ji nusiteleportuoja kartu su Ilajumi į citadelę, kombainų būstinę Žemėje. Gordonui ir Aliksai nelieka nieko kito, kaip tik rizikuoti nusiteleportuoti į Kleinerio labaratoriją.

Atsidūrę labaratorijoje, jiedu sužino, kad po jų teleportacijos praėjo savaitė (nes kombainų teleportacijos technika labai prastos kokybės). Per tą laiko tarpą civiliai 17-ajame mieste stoja į kovą su kombainais. Gordonui kovojant su savo priešais, jie pagrobia Aliksą ir uždaro ją į citadelę. Vėliau, Gordonas pakliūna į Bryno spąstus ir taip pat tampa pagrobtas. Tačiau Gordoną, Aliksą ir Ilajų išleidžia Judita, kuri atsisako toliau bendradarbiauti su kombainais. Gordonas sunaikina tamsiosios energijos reaktorių, nuo kurio priklauso visa citadelė. Prieš pat reaktoriaus sprogimą, pasirodo G-Man'as, kuris išgelbėja Gordoną nuo pražūties ir vėl įkelia Gordoną į nebūtį, tačiau palieka Aliksą likimo valiai.

Apžvalga
--------

### Kombainai

Netrukus žaidime užsimenama apie kombainus ir išsigelbėjimą nuo pavojaus. Taip pat pradžioje sutinkame herojus iš pirmosios „Half-Life" dalies, kurie stengiasi padėti pagrindiniam herojui pasprukti iš 17-ojo miesto.
Tam tikrose vietose sužinoma vis daugiau informacijos apie alternatyviąją visatą ir apie žmones pavergusią ateivių rasę – kombainus.

Ši civilizacija, prieš 20 metų po Gordono Frymano klaidos atveriant dimensinį portalą užgrobė visą Žemę per 7 valandas. Buvęs Black Mesa administratorius – Brynas, nenorėdamas visiško žmonių sunaikinimo, visos žmonijos vardu pasidavė grobikams. Šie Bryną apdovanojo visu Žemės valdymu, nors jis tik paprasčiausia marionetė, valdoma kombainų aljanso vadovų (tikriausiai Advisor’ių). Per žaidimą ne vieną kartą išgirstama apie 7 valandų karą.

### Žmonių pasipriešinimas

Žaidžiant HL2 sutinkami žmonės, kovojantys dėl žmonijos laisvės. Tai – pasipriešinimo grupė, kuri stengsis padėti Gordonui. Ant sienų galima išvysti daug piešinių (daugelis su graikiška raide lambda), propaguojančių stoti į kovą prieš kombainų valdymą.
Gordonas Frymanas, pagarsėjęs savo žygdarbiais organizacijoje „Black Mesa", yra pagrindinis revoliucionierius, jau įgijęs legendos statusą bei po 20 metų grįžęs sugrąžinti revoliucionierių viltis.

Po Nihilanth sunaikinimo, vortigauntai tapo laisvi ir prisidėjo prie revoliucionierių.

Revoliucionieriai yra išsimėtę po visą 17-ojo miesto teritoriją, kiti sėkmingai iš jos pasišalinę.

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RHalf-Life (serija) |
| --- |
|  |
| Pagrindiniai žaidimai | 
*Half-Life* (*Opposing Force* · *Blue Shift* · *Decay*)*Half-Life 2* (*Episode One* · *Episode Two* · *Episode Three*) |  |
|  |
| *Portal* serija | 
*Portal* · *Portal 2* |
|  |
| Kiti žaidimai | 
*Codename: Gordon* · *Half-Life 2: Deathmatch* · *Half-Life 2: Lost Coast* · *Half-Life 2: Survivor* · *The Orange Box* |
|  |
| Kita informacija | 
Veikėjai (Gordon Freeman · Alyx Vance · G-Man · GLaDOS) · Priešai (Combine · Headcrab · Vortigaunt) · Gravitacijos ginklas · Vietovės |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • R„Valve Corporation" sukurti kompiuteriniai žaidimai |
| --- |
|  |
| *Half-Life* serija | 
*Half-Life* · (*Opposing Force* · *Blue Shift* · *Decay*) · *Half-Life 2* (*Episode One* · *Episode Two*) · *Half-Life: Alyx* |
|  |
| *Counter-Strike* serija | 
*Counter-Strike* · *Condition Zero* · *Counter-Strike: Source* · *Counter-Strike: Global Offensive* |
|  |
| *Day of Defeat* serija | 
*Day of Defeat* · *Day of Defeat: Source* |
|  |
| *Team Fortress* serija | 
*Team Fortress Classic* · *Team Fortress 2* |
|  |
| *Left 4 Dead* serija | 
*Left 4 Dead* · *Left 4 Dead 2* |
|  |
| *Portal* serija | 
*Portal* · *Portal 2* |
|  |
| Kiti | 
*Alien Swarm* · *Deathmatch Classic* · *Dota 2* · *Ricochet* |

 |